ניקיטה רוקאביציה

ניקיטה (במקור: מיקיטה) ואדימוביץ' רוקאביציה (באוקראינית: Микита Вадимович Рукавиця, באנגלית: Nikita Vadimovich Rukavytsya; נולד ב-22 ביוני 1987) הוא כדורגלן אוסטרלי-אוקראיני, במעמד של תושב ארעי בישראל, המשחק בעמדת החלוץ בווסטרן יונייטד ונבחרת אוסטרליה. רוקאביציה הוא השחקן הזר שהבקיע הכי הרבה שערים בתולדות ליגת העל הישראלית. רוקאביציה נולד במיקולאייב שבאוקראינה הסובייטית (בברית המועצות לשעבר), ובגיל 14 עבר עם משפחתו לפרת' שבאוסטרליה. הוא שיחק באינגלווד יונייטד ובפרת' SC, מועדונים קטנים שהשתתפו בליגה מקצוענית למחצה באוסטרליה המערבית, עד שב-2005 הוזמן להצטרף למוסד האוסטרלי לספורט. ב-2007 הצטרף לפרת' גלורי מהליגה האוסטרלית הראשונה בשלבים המאוחרים של העונה, והספיק לערוך שלוש הופעות במדי הקבוצה. במרץ 2007 חתם רוקאביציה על הארכת חוזה בפרת' עד לתום עונת 2008/2009. באפריל 2008 זומן רוקאביציה להתרשמות בהנובר 96 מהבונדסליגה הגרמנית. לאחר תקופת התרשמות קצרה שלא צלחה חזר רוקביציה לפרת' לקראת פתיחת עונת 2008/2009. בינואר 2009 ערך רוקאביציה התרשמות בת שבוע בטוונטה ההולנדית, ובתום שבוע ההתרשמות חתם בקבוצה ששילמה עבורו 1.2 מיליון דולר אוסטרלי. רוקאביציה כבש את שער הבכורה שלו במדי טוונטה בניצחון 8–0 של קבוצתו במסגרת הגביע ההולנדי. ב-8 בינואר 2010 הושאל לקבוצת רוסלארה מבלגיה עד לתום העונה. ב-14 ביולי 2010 חתם רוקאביציה בהרטה ברלין מהבונדסליגה השנייה. רוקאביציה הפך לשחקן הרכב קבוע בקבוצתו, רשם ארבעה שערים ו-12 בישולים שהובילו אותו למקום השני בטבלת המבשלים בליגה. בתום אותה העונה העפילה הרטה לבונדסליגה. ב-31 באוגוסט, חתם רוקאביציה במיינץ 05 מהבונדסליגה ששילמה עבורו מיליון אירו. במשך שנתיים במיינץ רשם רוקאביציה שמונה הופעות כשבחלק מהזמן שיחק בקבוצת המילואים של המועדון. באוגוסט 2013 הושאל רוקאביציה לעונה אחת לפ.ס.וו פרנקפורט, במדיה ערך 19 הופעות וכבש שני שערים. ב-12 באוקטובר 2014 חזר רוקאביציה לאוסטרליה כדי לחתום בווסטרן סידני וונדרס. את הופעת הבכורה ערך במסגרת הסיבוב השלישי נגד ולינגטון פיניקס ואת שער הבכורה כבש נגד אותה הקבוצה בסיבוב ה-16. ב-6 בספטמבר 2015 הגיע רוקאביציה לישראל וחתם על חוזה לעונה אחת בבית"ר ירושלים עם אופציה לעונה נוספת. ב-19 בספטמבר 2015 ערך רוקאביציה את הופעת הבכורה שלו במדי בית"ר ירושלים כשעלה כמחליף בהפסד 1–2 לבני יהודה תל אביב. ב-28 בספטמבר כבש רוקאביציה את שער הבכורה שלו במועדון, בניצחון 3–1 על הפועל כפר סבא. ב-26 באוקטובר כבש שלושער בניצחון 4–2 על מכבי תל אביב. עד תום העונה כבש רוקאביציה 14 שערי ליגה ב-30 הופעות, והיה למלך השערים של הקבוצה וסגן מלך השערים של ליגת העל ביחד עם שלומי אזולאי ואליניב ברדה. ב-8 ביוני 2016 חתם רוקאביציה לשלוש שנים במכבי חיפה, שהפעילה את סעיף השחרור בחוזהו ושילמה עבורו 400 אלף אירו. את הופעת הבכורה שלו במדי מכבי חיפה ערך רוקאביציה מול נומה קאליו האסטונית בסיבוב השני של מוקדמות הליגה האירופית, במשחק שהסתים בתיקו 1–1. את שער הבכורה שלו הוא כבש במשחק הגומלין באסטוניה ב-21 ביולי בפנדל במשחק שנגמר גם הוא ב-1–1, ובסופו הודחה חיפה בדו-קרב בעיטות הכרעה. ב-22 באוגוסט ערך את הופעת הבכורה במדי חיפה בליגה בניצחון 1–0 על הפועל תל אביב. ב-10 בספטמבר 2016 כבש רוקאביציה את שער הבכורה שלו במדי מכבי חיפה בליגה, בפנדל בתיקו 1–1 נגד בני יהודה תל אביב. את עונת 2017/2018 סיים רוקאביציה כמלך השערים של מכבי חיפה, עם 10 שערים. גם בעונת 2018/2019 היה מלך שערי הקבוצה, עם תשעה שערים. ב-4 ביולי 2019 האריך את חוזהו בקבוצה עד לשנת 2021, תמורת שכר של 250 אלף דולר לעונה. בספטמבר 2019 נבחר לשחקן החודש בליגת העל. גם בחודשים ינואר ופברואר 2020, נבחר ניקיטה לשחקן החודש בליגת העל ובכך הפך לראשון אי פעם לזכות בתואר 5 פעמים. את עונת 2019/2020 סיים רוקאביציה כמלך השערים של ליגת העל, עם 22 שערים שלהם הוסיף גם 6 בישולים. את עונת 2020/2021 פתח רוקאביצה עם רצף של 12 משחקים רצופים בהם הבקיע (4 משחקים במסגרת הליגה האירופית ו-8 משחקים במסגרת הליגה), ובכך קבע שיא הבקעות רצופות לשחקן בהיסטוריה של מכבי חיפה. בדצמבר 2020 נכנס לרשימת עשרת הכובשים הבכירים בהיסטוריה של מכבי חיפה, כשהבקיע את שערו ה-56 במדי הקבוצה. בסיום אותה העונה, עונת 2020/2021 סיים כמלך שערי העונה עם 19 שערים, כשהוא מסיים כמלך שערי הליגה שנה שנייה ברציפות, ועוזר לקבוצה לזכות בתואר האליפות לאחר עשר שנים שחונות. בשנת 2020 היה מועמד לשחקן השנה באסיה, לבסוף נבחר במקום הרביעי תוך שהוא מקדים שחקנים דוגמת טקומי מינאמינו וסרדאר אזמון. ב-1 בספטמבר 2021 חתם רוקאביצה לשנתיים בהפועל באר שבע. את הופעת הבכורה ערך ב-18 בספטמבר בתיקו 0–0 עם בני סכנין. ב-23 באוקטובר כבש שער בכורה בניצחון 3–1 על הפועל ירושלים. ב-22 ביוני 2022 חזר למכבי חיפה וחתם לעונה אחת. ב-8 ביוני 2023 שוחרר מהקבוצה. בספטמבר חתם בקבוצת ווסטרן יונייטד מהליגה האוסטרלית. רוקאביציה, שנולד באוקראינה, רשאי היה לייצג את נבחרת אוקראינה, אך בחר לייצג את נבחרת אוסטרליה. בשנת 2008 שיחק במדי נבחרת אוסטרליה האולימפית עד גיל 23 במשחקים האולימפיים של קיץ 2008. רוקאביציה נמנה עם סגל נבחרת אוסטרליה למונדיאל 2010 ורשם שתי הופעות בטורניר כשהוא עולה מהספסל. ב-14 בנובמבר 2012 כבש רוקאביציה את שער הבכורה שלו במדי נבחרת אוסטרליה, בתיקו 1–1 נגד נבחרת קוריאה הדרומית. באוגוסט 2016 קיבל מעמד של תושב ארעי בישראל על בסיס אשתו הישראלית. מעודכן ל-20 ביולי 2022 מכבי חיפה אליפות: 2020/2021, 2022/2023 הפועל באר שבע גביע המדינה: 2021/2022 תארים אישיים מלך השערים של ליגת העל: 2019/2020 (22 שערים); 2020/2021 (19 שערים). מקום 4 בתחרות "שחקן השנה" באסיה לשנת 2020. שיאים אישיים שיאן השערים כשחקן זר במכבי חיפה: 72 שערים, מתוכם 65 שערי ליגה. שיא הבקעות לשחקן במשחקים רצופים במכבי חיפה: 12 משחקים. שיאן השערים כשחקן זר בליגת העל: 89 שערים. מקום 8 באירופה בשנת 2020 בהבקעת שערים בכל המסגרות – 30 שערים ב-41 משחקים. מדיה וקבצים בנושא ניקיטה רוקאביציה בוויקישיתוף ניקיטה רוקאביציה, ברשת החברתית אקס (טוויטר) ניקיטה רוקאביציה, ברשת החברתית אינסטגרם ניקיטה רוקאביציה, באתר ההתאחדות לכדורגל בישראל ניקיטה רוקאביציה, באתר Transfermarkt ניקיטה רוקאביציה, באתר Fussballdaten.de (בגרמנית) ניקיטה רוקאביציה, באתר Soccerway ניקיטה רוקאביציה, באתר WorldFootball.net ניקיטה רוקאביציה, באתר National Football Teams ניקיטה רוקאביציה, באתר FootballDatabase.eu ניקיטה רוקאביציה, באתר ESPN עמוד השחקן באתר הרשמי של מכבי חיפה אופיר סער‏, בית"ר ירושלים: ניקיטה רוקאביציה ואלעד גבאי חתמו עד תום העונה, באתר וואלה, 6 בספטמבר 2015 תומר לוי ומוטי פשכצקי, ‏הצהרת כוונות: רוקאביצה חתם במכבי חיפה ל-3 שנים, באתר ערוץ הספורט, 8 ביוני 2016 מוטי פשכצקי, ‏רוקאביצה האריך את חוזהו במדי מכבי חיפה עד 2021, באתר ערוץ הספורט, 4 ביולי 2019 כדורגל ליגת העל בכדורגל 2019/20 מלך השערים - וואלה! ספורט, באתר וואלה! מכבי חיפה זכתה באליפות המדינה אחרי 10 שנים, באתר וואלה, 30 במאי 2021 AFC שלמה וייס‏, רוקאביציה חתם לעונה במכבי חיפה: "שמח לחזור הביתה", באתר וואלה, 22 ביוני 2022 עזב את ליגת העל: רוקאביצה חתם בקבוצה חדשה, באתר ONE‏, 27 בספטמבר 2023 "Rukavytsya signs with Israeli club". FourFourTwo. אורכב מ-המקור ב-2 באוקטובר 2015. נבדק ב-15 בספטמבר 2016. {{cite web}}: (עזרה) Somerford, Ben. "Rukavytsya signs three-year deal with Maccabi Haifa". FourFourTwo. אורכב מ-המקור ב-12 ביוני 2016. נבדק ב-15 בספטמבר 2016. {{cite web}}: (עזרה) "Rukavytsya, Nikita". National Football Teams. נבדק ב-23 בינואר 2018. {{cite web}}: (עזרה) "N. Rukavytsya". Soccerway. נבדק ב-23 בינואר 2018. {{cite web}}: (עזרה) "Nikita Rukavytsya". kicker.de (בגרמנית). נבדק ב-23 בינואר 2018. {{cite web}}: (עזרה) "Nikita Rukavytsya". kicker.de (בגרמנית). נבדק ב-23 בינואר 2018. {{cite web}}: (עזרה) "Nikita Rukavytsya". kicker.de (בגרמנית). נבדק ב-23 בינואר 2018. {{cite web}}: (עזרה) Australien - N. Rukavytsya - Profil mit News, Karriere Statistiken und Historie - Soccerway, de.soccerway.com לא כולל משחקי גביע הטוטו מכבי חיפה - האתר הרשמי, באתר מכבי חיפה - האתר הרשמי, ‏2022-01-24 אופ"א פרסמה: רוקאביצה מקום 8 בטופ סקוררים, באתר ONE‏, 1 בינואר 2021